stanford-oval/wikipedia huggingface dataset:
Georg Thymus

Georg Thymus (Georg Klee), (1518 Zwickau, Saksa – 21. joulukuuta 1561 Wittenberg) oli saksalainen opettaja, runoilija, kirjailija ja virsirunoilija.
Thymus oli reformaattori Martin Lutherin ja hänen työtoverinsa Philipp Melachthonin oppilas. Hän toimi opettajana muun muassa Magdeburgissa, jossa hän oli apuopettajana Martin Agricolan johtamassa koulussa,  rehtorina Zwickaussa 1547, Goslarissa vuodesta 1549 ja Wernigerodessa kunnes vuonna 1558 hänet nimitettiin joksikin aikaa professoriksi Wittenbergin yliopiston filosofiseen tiedekuntaan. Hän antoi yksityisopetusta, jatkoi opintojaan ja perusti yksityisen koulun. Hän on kirjoittanut kielten oppikirjoja sekä saksan- ja latinankielisiä runoja. Hänen julkaisemiaan teoksia on riimitetty kristinopin käsikirja Zwölff Heuptartikel des Bekendtnis unseres christlichen Glaubens., Theo Wallmoden (Magdeburg 1558, Strasbourg 1559, Wolfenbüttel 1563) sekä Exempla syntaxeos, johon Filipp Melanchthon on kirjoittanut johdannon.
Thymuksen virsi "Aufer immensam, Deus" on säilynyt käytössä Ruotsissa ja Suomessa. Se on julkaistu katumusvirtenä 1541 ilmestyneessä kokoelmassa Vermahnung an ganze deutsche Nation widder den Türchischen Tyrannen.
Virsi oli suomeksi vuonna 1605 ilmestyneessä Hemminki Maskulaisen virsikirjassa. Virteen liittyi merkintä: "Yxi caunis Psalmi, joca pitä veisattaman, coska sota, nälkä eli Rutto saapuvilla ia käsis on". Virsi oli vuonna 1616 ilmestyneessä Then Swenska Psalm-Boken -kirjassa vuodelta 1616 (Upsala Psalmbok). Se oli latinaksi ja ruotsiksi, otsikolla "En skön hymnus eller Psalm, som skal siungas när krijgh, hynger eller Pestilentia är på färde".
Virsi on uudistettuna Suomen evankelis-luterilaisen kirkon virsikirjassa virsi 347 "Pois viha käännä, Herra, säästä meitä". Ruotsin kirkon virsikirjassa se on virsi 539 "Pois, Herra, käännä vihan vitsa" Pekka Kivekkään vuonna 2000 tekemänä ruotsinkielisen muokatun tekstin mukaisena käännöksenä.
From the Inside (kappale)

| ”From the Inside” Linkin Park |
| --- | --- | --- |

Singlen tiedot
 Albumilta: Meteora
 Julkaistu: 12. tammikuuta 2004
 Formaatti: CD
 Tuottaja(t): Don Gilmore, Linkin Park
 Tyylilaji: nu metal alternative metal
 Kesto: 02.53
 Levy-yhtiö: Warner Brothers Records
Linkin Parkin muut singlet
| ”Numb” 2003 | ”From the Inside” 2004 | ”Lying from You” 2004 |
From the Inside on kappale Linkin Parkilta. Se on neljäs single yhtyeen toiselta, vuonna 2003 julkaistulta studioalbumilta, Meteoralta. Single julkaistiin 12. tammikuuta 2004. Kappaleesta on tehty myös musiikkivideo, jonka on ohjannut Linkin Park -yhtyeen Joe Hahn.
Kappale on yksi Linkin Parkin raskaimmista kappaleista. Kappaleessa on tavallista enemmän huutamista.
Listasijoitukset

Kappale on huonoiten menestynyt single Meteoralta, ja ainut single albumilta, joka ei päässyt Modern Rock Tracks -listan ykköspaikalle. Parhaiten kappale menestyi Keski-Euroopan maissa.
Frostatingin laamanninoikeus

Trondheimin oikeustalo
Frostatingin laamanninoikeus (norj. Frostating lagmannsrett) on yksi Norjan kuudesta laamanninoikeudesta. Sen tuomiopiiri koostuu Møren ja Romsdalin sekä Trøndelagin lääneistä. Frostatingin laamanninoikeus toimii Trondheimissa.
Käräjäoikeudet

Frostatingin laamanninoikeus toimii valitustuomioistuimena Møren ja Romsdalin sekä Trøndelagin käräjäoikeuksille.
Aiheesta muualla

Laamanninoikeuden verkkosivut (norjaksi)
Georg Totschnig

| Georg Totschnig |
| --- | --- |
 Georg Totschnig 2006
Henkilötiedot
Syntynyt: 25. toukokuuta 1971 (ikä 53)
Kansalaisuus:   Itävalta
Pyöräilijä
Joukkue:  lopettanut
Laji:  maantie
Ajajatyyppi:  mäkimies
Ura
Ammattilaisjoukkue(et)
1994–1996 1997–2000 2001–2006:  Team Polti Telekom Gerolsteiner
Suurimmat voitot
 Ranskan ympäriajo, etappi Itävallan ympäriajo 1993, 2000  Itävallan maantiajomestari 1997, 2003  Itävallan aika-ajomestari 1996. 1997, 2001, 2002, 2004 
Georg Totschnig (s. 25. toukokuuta 1971 Kaltenbach, Itävalta) on entinen itävaltalainen maantiepyöräilijä. Hän kilpaili ammattilaisena vuosina 1994–2006.
Totschnig oli ajajatyypiltään mäkimies. Hän voitti Ranskan ympäriajossa 2005 Pyreneillä ajetun 14. etapin karattuaan kymmenen ajajan kärkiryhmästä yksinäiseen irtiottoon. Hän voitti etapin lopulta 56 sekunnin erolla ennen Lance Armstrongia. Hänet valittiin Itävallan vuoden miesurheilijaksi 2005.
Golf Wang

Golf Wang on yhdysvaltalainen vaatebrändi, jonka Tyler, the Creator perusti vuonna 2011. Se tunnetaan värikkäistä ja jopa kohuja herättäneistä vaatteistaan. Nimi Golf Wang on sanaleikki sanasta Wolf Gang, joka kuullaan usein Tylerin musiikissa ja Odd Future Wolf Gang Kill Them All rap-kollektiivin nimessä. Brändi on saanut suosiota etenkin Tylerin fanien mutta myös muun nuorison keskuudessa. Brändi valmistaa vaatteita, kenkiä ja muita asusteita ja esineitä kuten skeittilautoja.
Tanskan väestö

| Väestötiedot |
| --- | --- |
 Tanskan väkiluku 1960-2015
Väkiluku:  5 785 864 (2018)
Väentiheys:  134,76 / km²
Väestönkasvu:  +0,28 % (2009) %
Syntyvyys:  61 397 elävänä syntynyttä (2017) / 1 000 henkilöä
Kuolleisuus:  53 261 kuollutta (2011) / 1 000 henkilöä
Elinajanodote:  80,9 (2017)
 -miehet:  79,0
 -naiset:  82,9
Hedelmällisyysluku:  1,69 (2015)
Nettomaahanmuutto:  96 839 henkeä (2007-2012) / 1 000 henkilöä
Ikärakenne
0–14-vuotiaat:  18,1 %
15–64-vuotiaat:  65,8 %
65 vuotta täyttäneet:  16,1 %
Sukupuolijakauma
Kaikkiaan:  98,91 miestä/naista (2015)
Väestöryhmät
Suurin väestöryhmä:  tanskalaiset
Vähemmistöryhmät:  saksalaiset, färingit, grönlantilaiset
Kieli
Virallinen kieli:  tanska
Muut kielet:  grönlanti, fääri, saksa
Uskonto
Pääuskonto:  luterilaisuus 74,7 % (2019)
Tanskan väestö tarkoittaa Tanskassa asuvia ihmisiä. Tanskan väkiluku oli 2018 vuoden huhtikuussa 5 785 864.
Väestöennuste

Väestöennuste 2020-2060:
| Vuosi | Väkiluku |
| --- | --- |
2018: 5 781 190
2020: 5 844 812
2030: 6 109 086
2040: 6 296 226
2050: 6 429 769
2060: 6 598 181
Syntyvyys

Tanskassa oli keskimäärin 10,4 syntymää/nainen vuonna 2012. 1950-luvulla Tanskan hedelmälisyys luku oli 2,6. Vuonna 1983 se oli 1,4. Se nousi sen jälkeen ja on nykyisin noin 1,7-1,8.
Elinajanodote

Elinajanodote Tanskassa 1950-2015:
| Ajanjakso | Elinajanodote | Ajanjakso | Elinajanodote |
| --- | --- | --- | --- |
| 1950–1955 | 71.1 | 1985–1990 | 74.8 |
| 1955–1960 | 72.1 | 1990–1995 | 75.2 |
| 1960–1965 | 72.4 | 1995–2000 | 76.1 |
| 1965–1970 | 72.9 | 2000–2005 | 77.3 |
| 1970–1975 | 73.6 | 2005–2010 | 78.6 |
| 1975–1980 | 74.2 | 2010–2015 | 80.2 |
| 1980–1985 | 74.4 |  |  |
Kielet

Tanskan ainoa virallinen kieli on tanska, mutta fäärillä, grönlannilla ja saksalla on vähemmistökieli asemat.
Kielet > Fääri

Fääri on Färsaarien virallinen kieli. Fäärillä on 45 000 puhujaa Färsaarilla ja 21 000 puhujaa Tanskassa.
Kielet > Grönlanti

Vuodesta 2009 lähtien, grönlanti on Grönlannin ainoa virallinen kieli. Tanskassa sitä puhuu noin 7 000 ihmistä.
Kielet > Saksa

Saksan kielellä on virallinen vähemmistökielen asema Etelä-Tanskassa. 15 000-20 000 saksalaista asuu Etelä-Tanskassa, joista 8 000 puhuu saksaa.
Uskonto

Suurin osa tanskalaisista ovat luterilaisia. Vuonna 2019 74,7 prosenttia oli Tanskan kansankirkon jäseniä.
Muslimeja on arviolta 306 000 eli 5,3 prosenttia väestöstä.
Buddhalaisia on 30 000 eli 0,5 prosenttia väestöstä ja Hindulaisia 8 000 eli 0,1 prosenttia väestöstä.
Suurimmat kaupungit

Luettelo Tanskan suurimmista kaupungeista:
Kööpenhamina 1 295 686
Aarhus 269 022
Odense 176 683
Aalborg 113 417
Esbjerg 72 261
Randers 62 563
Kolding 60 300
Horsens 58 480
Vejle 55 876
Roskilde 50 393
Maahanmuuttajat

Tanskassa oli vuoden 2022 lopussa 692 345 maahanmuuttajaa ja 211 667 maahanmuuttajien jälkeläisiä. Yhteensä heitä oli 904 012, eli 15,2 prosenttia Tanskan väestöstä.
Alla olevassa taulukossa on 15 maata, joista on eniten maahanmuuttajia ja heidän jälkeläisiä.
| Sija | Alkuperämaa | 2008 | 2022 |
| --- | --- | --- | --- |
| 1. |  Turkki | 57 129 | 65 661 |
| 2. |  Puola | 21 052 | 54 113 |
| 3. |  Syyria | 3 324 | 44 439 |
| 4. |  Romania | 3 676 | 43 312 |
| 5. |  Ukraina | 5 102 | 41 095 |
| 6. |  Saksa | 28 289 | 38 718 |
| 7. |  Irak | 28 413 | 34 456 |
| 8. |  Libanon | 23 286 | 28 115 |
| 9. |  Pakistan | 19 478 | 26 691 |
| 10. |  Iran | 14 764 | 23 690 |
| 11. |  Bosnia ja Hertsegovina | 21 846 | 23 325 |
| 12. |  Somalia | 16 550 | 21 331 |
| 13. |  Afganistan | 11 877 | 21 191 |
| 14. |  Intia | 5 578 | 18 492 |
| 15. |  Iso-Britannia | 12 548 | 17 973 |
| - | Yhteensä | 497 962 | 904 012 |

| Vuosi | Maahanmuuttajat | Jälkeläiset | Yhteensä |
| --- | --- | --- | --- |
| 2008 | &&&&&&&&&0378665.&&&&00378 665 | &&&&&&&&&0119297.&&&&00119 297 | &&&&&&&&&0497962.&&&&00497 962 |
| 2009 | &&&&&&&&&0401771.&&&&00401 771 | &&&&&&&&&0124265.&&&&00124 265 | &&&&&&&&&0526036.&&&&00526 036 |
| 2010 | &&&&&&&&&0414422.&&&&00414 422 | &&&&&&&&&0128316.&&&&00128 316 | &&&&&&&&&0542738.&&&&00542 738 |
| 2011 | &&&&&&&&&0428904.&&&&00428 904 | &&&&&&&&&0133613.&&&&00133 613 | &&&&&&&&&0562517.&&&&00562 517 |
| 2012 | &&&&&&&&&0441538.&&&&00441 538 | &&&&&&&&&0138923.&&&&00138 923 | &&&&&&&&&0580461.&&&&00580 461 |
| 2013 | &&&&&&&&&0456386.&&&&00456 386 | &&&&&&&&&0144288.&&&&00144 288 | &&&&&&&&&0600674.&&&&00600 674 |
| 2014 | &&&&&&&&&0476059.&&&&00476 059 | &&&&&&&&&0150011.&&&&00150 011 | &&&&&&&&&0626070.&&&&00626 070 |
| 2015 | &&&&&&&&&0501057.&&&&00501 057 | &&&&&&&&&0156416.&&&&00156 416 | &&&&&&&&&0657473.&&&&00657 473 |
| 2016 | &&&&&&&&&0540503.&&&&00540 503 | &&&&&&&&&0163370.&&&&00163 370 | &&&&&&&&&0703873.&&&&00703 873 |
| 2017 | &&&&&&&&&0570581.&&&&00570 581 | &&&&&&&&&0170991.&&&&00170 991 | &&&&&&&&&0741572.&&&&00741 572 |
| 2018 | &&&&&&&&&0591678.&&&&00591 678 | &&&&&&&&&0178719.&&&&00178 719 | &&&&&&&&&0770397.&&&&00770 397 |
| 2019 | &&&&&&&&&0620169.&&&&00620 169 | &&&&&&&&&0191275.&&&&00191 275 | &&&&&&&&&0811444.&&&&00811 444 |
| 2020 | &&&&&&&&&0616454.&&&&00616 454 | &&&&&&&&&0198034.&&&&00198 034 | &&&&&&&&&0814488.&&&&00814 488 |
| 2021 | &&&&&&&&&0635162.&&&&00635 162 | &&&&&&&&&0204669.&&&&00204 669 | &&&&&&&&&0839831.&&&&00839 831 |
| 2022 | &&&&&&&&&0692345.&&&&00692 345 | &&&&&&&&&0211667.&&&&00211 667 | &&&&&&&&&0904012.&&&&00904 012 |
Aiheesta muualla

Kuvia tai muita tiedostoja aiheesta Tanskan väestö Wikimedia Commonsissa
Syntyneet Tanskassa 1901-2014.
Tanskan väestö syntymämaan mukaan vuonna 2003.
Georg Wilhelm Richmann

Richmannin kuolema
Georg Wilhelm Richmann (ven. Георг Вильгельм Рихман, Georg Vilgelm Rihman, 22. heinäkuuta 1711 – 6. elokuuta 1753) oli vironsaksalainen fyysikko, joka asui ja työskenteli Venäjällä.
Richmann syntyi baltiansaksalaiseen perheeseen Pärnussa , Ruotsin Liivinmaalla joka suuren Pohjan sodan aikana  luovutettiin Venäjän keisarikunnalle. Richmannin isä kuoli kulkutautiin, kun poika oli pieni, ja äiti meni uusiin naimisiin. Georg Richmann opiskeli Tallinnassa ja jatkoi opintoja Hallen ja Jenan yliopistoissa, jossa hänen koulukaverinsa Mihail Lomonosov opiskeli. Richmann oli kreivi Andrei Ostermanin lasten kotiopettaja, ja vuonna 1741 hän käänsi Alexander Popen esseen Man ranskasta saksaan. Vuonna 1741 hänestä tuli Venäjän tiedeakatemian jäsen.
Richmann kuoli sähköiskuun Pietarissa tutkiessaan salaman vaikutusta. Hän oli tapaamisessa tiedeakatemiassa, kun kuuli ukkosen lähestyvän. Professori ja hänen apulaisensa riensivät kotiin laboratorioon. Kun koe oli käynnissä, pallosalaman väitetään tulleen huoneeseen ja osuneen Richmannia päähän niin että hän kuoli. Hänen otsaansa jäi punainen veriläiskä. Hänen kenkänsä olivat palaneet auki, ja vaatteet olivat mustuneet. Sihteeri oli paennut huoneesta, ja ovi oli irronnut saranoiltaan, kun hän palasi huoneeseen. Richmann oli historian ensimmäinen tiedemies, joka kuoli sähköiskuun kokeen aikana.
Georg Tintner

Georg Bernhard Tintner (22. toukokuuta 1917 Wien – 2. lokakuuta 1999 Halifax) oli itävaltalaissyntyinen kapellimestari. Hän alkoi opiskella pianonsoittoa kuusivuotiaana ja säveltää pian sen jälkeen. 9–13-vuotiaana hän kuului Wienin poikakuoroon. 13-vuotiaana hän meni Wienin valtionakatemiaan, jossa häntä opettivat Felix Weingartner ja Josef Marx. Hän suoritti sävellysdiplomin vuonna 1935 ja orkesterinjohtodiplomin 1937.
Tintner pääsi avustavaksi kapellimestariksi Wienin Volksoperiin 19-vuotiaana. Vuonna 1938 hän pakeni Anschlussia. Lopulta hän saapui Uuteen-Seelantiin. Sieltä hän siirtyi Australiaan, jossa toimi kapellimestarina oopperassa. Vuosina 1966–1967 Tintner työskenteli Kapkaupungissa kunnallisorkesterin musiikillisena johtajana. Sieltä hän siirtyi Lontooseen ja Sadler's Welssiin kolmeksi vuodeksi. Kapellimestari palasi Australiaan vuonna 1971 ja siirtyi Kanadaan 1987. Hän pääsi työskentelemään kaikkien australialaisten oopperoiden kanssa. Kanadassa hän toimi Symphony Nova Scotian musiikillisena johtajana ja johti maan jokaista suurta orkesteria.
Tintner piti mestarikursseja Tšekissä. Hän sai kunnianosoituksia ja palkintoja sekä Itävallalta että Kanadalta. Hän kuului Order of Canadaan, ja hänestä myös tehtiin Hongkongin esittävien taiteiden akatemian jäsen. Hän sai kunniatohtorin arvot Dalhousien ja St. Francis Xavierin yliopistoilta. Hän oli aktiivinen vierailevana kapellimestarina kuolemaansa saakka.
Tintner levytti eri orkesterien johtajana Naxokselle kaikki Anton Brucknerin sinfoniat. Hänen omien sävellystensä joukkoon lukeutuvat The Ellipse jousikvartetille ja korkealle lauluäänelle, sonaatti viululle ja pianolle, soolopianomusiikkia, jousitrio, kuoro- ja orkesterimusiikkia sekä lukuisia lauluja. Naxos on levyttänyt hänen sävellyksiään.
Tintner oli pitkään sosialisti, pasifisti ja vegaani.
Vaimonsa Tanyan mukaan Tintner hyppäsi parvekkeelta kärsittyään syövästä. Hän kuoli sairaalassa. Hän oli taistellut sairauttaan vastaan kuusi vuotta.
Gerhard Heer

| Mitalit> Maa:   Länsi-Saksa.Miesten miekkailu. Olympialaiset  | Mitalit> Maa:   Länsi-Saksa.Miesten miekkailu. Olympialaiset  | Mitalit> Maa:   Länsi-Saksa.Miesten miekkailu. Olympialaiset  | Maa:   Länsi-Saksa> Miesten miekkailu. |
| --- | --- | --- | --- |
|  Kultaa | Los Angeles 1984 | kalpa, joukkuekilpailu |  |
Gerhard Heer (s. 19. joulukuuta 1955 Tauberbischofsheim, Baden-Württemberg) on saksalainen entinen miekkailija ja olympiavoittaja. Hän kilpaili vuoden 1984 kesäolympialaisissa Los Angelesissa ja oli siellä mukana voittamassa kultaa kalvan joukkuekilpailussa.
From the Inside

| From the Inside Alice Cooper |
| --- | --- | --- |

Studioalbumin tiedot
 Äänitetty :  ?
 Julkaistu: Joulukuu 1978
 Tuottaja(t): David Foster
 Tyylilaji: Rock
 Kesto: 39.08
 Levy-yhtiö: Warner Brothers
Alice Cooperin muut julkaisut
| The Alice Cooper Show 1977 | From the Inside 1978 | Flush the Fashion 1980 |
From the Inside on Alice Cooperin albumi vuodelta 1978. From the Inside on konseptialbumi ja se kertoo Alice Cooperin kokemuksista alkoholin vieroitushoidosta.
Kappaleet

From The Inside – 3.55
Wish I Were Born In Beverly Hills – 3.38
The Quiet Room – 3.52
Nurse Rozetta – 4.15
Millie And Billie – 4.15
Serious – 2.44
How You Gonna See Me Now – 3.57
For Veronica's Sake – 3.57
Jackknife Johnny – 3.45
Inmates (We're All Crazy) – 5.03
Alice Cooper
| --- | --- |
Studioalbumit:   Pretties for You  Easy Action  Love It to Death  Killer  School's Out  Billion Dollar Babies  Muscle of Love  Welcome To My Nightmare  Alice Cooper Goes to Hell  Lace and Whiskey  From the Inside  Flush the Fashion  Special Forces  Zipper Catches Skin  DaDa  Constrictor  Raise Your Fist and Yell  Trash  Hey Stoopid!  The Last Temptation  Brutal Planet  Dragontown  The Eyes of Alice Cooper  Dirty Diamonds  Along Came a Spider  Welcome 2 My Nightmare  Paranormal  Detroit Stories  Road 
Kokoelmat:   Greatest Hits  Freak Out Song  I Never Cry  You and me  Beast of Alice Cooper  Classicks  The Life and Crimes of Alice Cooper  Super Hits  The Definitive Alice Cooper  School’s Out and Other Hits  Collections  Pick Up the Bones  Poison: The Best of Alice Cooper  Old School: 1964–1974 
Livealbumit:   The Alice Cooper Show  Fistful of Alice  Brutally Live  Live at Cabo Wado '96  Live At Montreux  Theatre of Death  No More Mr Nice Guy: Live  Raise the Dead: Live from Wacken  A Paranormal Evening at the Olympia Paris 
EP:t:   Alice Does Alice  Live  Nobody Likes Me  School`s Out/Gutter Cat [Digital 45]  Painting a Picture  Rhino Hi-Five: Alice Cooper  The Breadcrumbs EP 
Singlet:   Reflected  Shoe Salesman  I'm Eighteen  Caught in a Dream  Under My Wheels  Be My Lover  School's Out  Elected  Hello Hooray  No More Mr. Nice Guy  Billion Dollar Babies  Halo of Flies  Teenage Lament '74  I'm Eighteen (remix)  Only Women Bleed  Department of Youth  Welcome to My Nightmare  I Never Cry  You and Me  (No More) Love at Your Convenience  School's Out (live)  How You Gonna See Me Now  From the Inside  Clones (We're All)  Talk Talk  You Want It, You Got It  Seven and Seven Is  For Britain Only  I Am the Future  I Love America  He's Back (The Man Behind the Mask)  Teenage Frankenstein  Freedom  Poison  Bed of Nails  House of Fire  Only My Heart Talkin  Hey Stoopid  Love's a Loaded Gun  Feed My Frankenstein  Lost in America  It's Me  School's Out (live)  Gimme  Keepin' Halloween Alive  I'll Bite Your Face Off  Live from the Astroturf (live)  Paranoiac Personality  The Sound of A  Don't Give Up  Rock N Roll  Our Love Will Change the World  Social Debris  I’m Alice  White Line Frankenstein  Welcome to the Show 
Videografia:   Good to See You Again, Alice Cooper  Welcome to My Nightmare  Alice Cooper and Friends  The Strange Case of Alice Cooper  The Nightmare Returns  Video Trash  Alice Cooper Trashes The World  Prime Cuts: The Alice Cooper Story  British Rock Symphony  Brutally Live  Live at Montreux 2005  Theatre Of Death: Live At Hammersmith 2009  Raise the Dead: Live from Wacken
Gibraltarin vaakuna

Gibraltarin vaakuna on Kastilian kuningatar Isabella Katolilaisen 10. heinäkuuta 1502 käyttöön ottama vaakuna. Gibraltarin vaakunassa on punainen ja valkoinen tausta sekä punainen linna ja kultainen avain. Avain ja linna ovat myös Gibraltarin lipussa. Vaakunan alla on latinankielinen teksti Montis Insignia Calpe.
Aiheesta muualla

Kuvia tai muita tiedostoja aiheesta Gibraltarin vaakuna Wikimedia Commonsissa
Félix Arvers

Félix Arvers (23. heinäkuuta 1806 – 7. marraskuuta 1850) oli ranskalainen runoilija. Hänen maineensa perustuu pitkälti runoon "Sonnet d'Arvers", joka julkaistiin alun perin osana kokoelmaa Mes heures perdues vuonna 1833.
Golestan (provinssi)

| Golestanin provinssi استان گلستان‎‎, Ostān-e Golestān |
| --- | --- |

 Sijainti Iranin kartalla
 Koordinaatit: 36.8°N, 54.4°E 
Hallinto:  
 – hallinnollinen keskus:  Gorgan
Pinta-ala  ():  20 367 km²
Väkiluku (2011)  ():  1 777 014
Lyhenteet:  
 – ISO 3166:  IR-27
Golestan (pers. ‏استان گلستان‎‎, Ostān-e Golestān) on yksi Iranin 31 provinssista. Se sijaitsee maan pohjoisosassa, Kaspianmeren kaakkoisrannalla. Provinssin pääkaupunki on runsaan 300 000 asukkaan Gorgan.
Golestanin provinssin pinta-ala on 20 367 neliökilometriä. Väestö (2011) koostui 483 245 taloudesta, joihin kuului yhteensä 1 777 014 asukasta. Heistä kaupunkilaisiksi kirjattiin 906 182 ja maaseutuväestöksi 870 068 henkeä. Vaille pysyvää asuinpaikkaa kirjattiin 764 asukasta.
Provinssissa oli vuonna 2011–2012 14 aliprovinssia (shahrestan), jotka jakautuivat yhteensä 27 piirikuntaan (bakhsh). Näihin sijoittui 26 kaupunkia ja 60 alimman aluehallinnollisen tason maaseutupiiriä (dehestan, kyläyhteisö ympäristöineen). Aliprovinssitason jako oli seuraava:
Aliabad
Azadshahr
Aq Qala
Bandar Gaz
Galikesh
Gomishan
Gonbad-e-Kavus
Gorgan
Kalaleh
Kordkuy
Marave-Tapeh
Minudasht
Ramyan
Torkaman
Genival Saraiva de França

Genival Saraiva de França (s. 3. huhtikuuta 1938) on brasilialainen roomalaiskatolinen piispa. Hänet vihittiin papiksi 1. tammikuuta 1965 ja nimitettiin Palmaresin hiippakunnan piispaksi 12. heinäkuuta 2000. Piispaksi vihkiminen seurasi 23. syyskuuta. Pääkonsekraattorina toimi Luís Gonzaga Fernandes, jota avustivat José Ivo Lorscheiter ja Acácio Rodrigues Alves.
Galaxy Express 999

Galaxy Express 999 (jap. 銀河 鉄 道 999, Ginga Tetsudō Surī Nain) on manga, jonka on kirjoittanut ja piirtänyt japanilainen Leiji Matsumoto, ja joka on myöhemmin mukautettu useiksi anime-elokuviksi ja tv-sarjoiksi. Tarina sijoittuu avaruuteen ja huipputeknologiseen tulevaisuuteen, jossa ihmiset ovat oppineet siirtämään mielensä ja tunteensa täydellisellä tarkkuudella mekaanisiin kehoihin, saavuttaen näin käytännössä kuolemattomuuden.
Manga voitti Shogakukan Manga -palkinnon vuonna 1978, ja animesarja voitti Animage Anime Grand Prix -palkinnon vuonna 1981.
Matsumoto sai inspiraationsa Galaxy Express 999:n luomiseen Kenji Miyazawan romaanista Night on the Galactic Railroad (jap. 銀河鉄道の夜, Ginga Tetsudō no Yoru, 1934), jossa on halki tähtien kulkeva höyryjuna.
Animesarjan juoni

Vuosina 1978–1981 tehty 113-osainen Galaxy Express 999 on sarjafilmi tulevaisuuden maailmasta, jossa vain harvoilla on mahdollisuus hankkia itselleen mekaaninen keho ja elää yltäkylläisyydessä koko loppuelämänsä. Ne, jotka eivät tähän pysty, joutuvat kamppailemaan ankeissa olosuhteissa. Mutta kaikilla on mahdollisuus ansaita rahat avaruusjunan matkalippuun ja siten pääsyyn toisille, paremmille planeetoille. Joka onnistuu hankkimaan lipun Galaxy Express 999 -avaruusjunaan, pääsee planeetalle, jossa hän saa uuden mekaanisen kehon ilmaiseksi.
Animesarjan vakiohahmoja ovat muun muassa eteerinen ja mystinen, ajan ja avaruuden ääret nähnyt Maetel (suomalaisdubbauksissa Meter) sekä nuorimies Tetsuro Hoshino, jonka matkat avaruuspikajuna Galaxy Express 999:n kyydissä ovat vertauskuvallisia retkiä ihmisen sielun syvyyksiin.
Koko tarina alkaa siitä, että Tetsuro on äitinsä kanssa Maassa matkalla avaruusjunaan. He aikovat matkustaa planeetalle, josta saa ilmaisia mekaanisia kehoja. Tetsuron äiti kuitenkin joutuu rikollisten surmaamaksi. Sitten Tetsuro kohtaa Maetelin, joka antaa tälle ilmaisen junalipun Galaxy Expressiin. Yhdessä he sitten lähtevät pitkälle matkalle ja pysähtyvät eri planeetoilla. Jokaisessa jaksossa käydään yhdellä planeetalla tai muussa avaruuskohteessa. Toisinaan on tuplajaksoja, jolloin yhdessä paikassa viivytään kahden jakson verran.
Suomalainen videojulkaisu

Sarjan kuusi osaa julkaistiin aikoinaan VHS-videokasetteina suomenkielisellä jälkiäänityksellä. Osat ovat Seikkailu alkaa, Jääplaneetta/Komeetta-asema, Yhden ihmisen planeetta, Muodoton planeetta, Sateenkaarisilta ja Tuhoa kohti. Ensimmäisen osan kesto on 86 minuuttia, muiden 60. Video-oppaassa vuodelta 1994 Markku Salmi kirjoitti, ettei tämä surullisen kaunis japanilaisanimaatio sovellu aivan pienille katsojille.
Geir Sætveit

Geir Sætveit (s. 1978) on norjalainen huonekalumuotoilija ja sisustusarkkitehti, joka on valmistunut Bergenin kansallisesta taideakatemiasta. Suomalaisista huonekalualan yrityksistä Geir Sætveit on suunnitellut kalusteita Martela Oyj:lle.
Tunnustukset

2007: Scheiblers-Legat-apuraha
2005: Designers Saturday furniture award (Oslo), ensimmäinen palkinto
2005: Elmo Design awards, finalisti
Gisela Arendt

| Mitalit | Mitalit | Mitalit |  |
| --- | --- | --- | --- |
|  Gisela Arendt Berliinin olympialaisissa 1936 |  Gisela Arendt Berliinin olympialaisissa 1936 |  Gisela Arendt Berliinin olympialaisissa 1936 |  |
Maa:  Saksa
Naisten uinti
|  Olympialaiset  |  Olympialaiset  |  Olympialaiset  |  |
|  Hopeaa | Berliini 1936 | 4 × 100 metrin VUV |  |
|  Pronssia | Berliini 1936 | 100 metrin vapaauinti |  |
Gisela Jacob-Arendt (5. marraskuuta 1918 Berliini – 18. helmikuuta 1969 Bonn) oli saksalainen uimari. Arendt voitti Berliinin olympialaisissa 1936 kaksi mitalia. Hän sai pronssia 100 metrin vapaauinnissa ja hopeaa 4 × 100 metrin vapaauintiviestissä Ruth Halbsguthin, Leni Lohmarin ja Ingeborg Schmitzin kanssa.